સિધુએ વધુમાં કહ્યું કે જનરલ બાજવાનું વર્તન ખૂબ જ ઉષ્માભર્યું હતું. એમણે મને કહ્યું કે, નવજોત, અમે ભારત સાથે શાંતિ ઈચ્છીએ છીએ. મને તો એ સાંભળીને બહુ ગમ્યું. તે પછી એમણે કહ્યું કે, તમે બાબા ગુરુ નાનકની 550મી જન્મજયંતી ક્યારે ઉજવવાના છો? અમે તમારા માટે કરતારપુર સાહિબ ગુરુદ્વારા આવવાનો રસ્તો ખુલ્લો કરીશું. મને એ સાંભળીને ખૂબ જ આનંદ થયો હતો. મારું તો સપનું સાકાર થયું. મેં કહ્યું, સાહેબ, આ સાંભળીને મને ખૂબ જ આનંદ થયો છે. અને એ પછી મને ભેટ્યા અને કહ્યું કે આપણે હજી વધારે સારું કરીશું. એમની તે મુલાકાત બહુ જ સકારાત્મક હતી. જનરલ બાજવાને હું ભેટ્યો એને ખરાબ અર્થમાં કોઈએ લેવું ન જોઈએ.